**भारत सरकार**

**रेल मंत्रालय**

**राज्‍य सभा**

**अतारांकित प्रश्‍न सं. 959**

**22.12.2017 को दिया जाने वाला उत्‍तर**

**मरहौरा, बिहार में डीजल इंजन की विनिर्माण इकाई**

**959. श्री माजीद मेमनः**

**क्या रेल मंत्री यह बताने की कृपा करेंगे किः**

(क) क्या यह सच है कि रेलवे ने मरहौरा, बिहार में शीघ्र शुरू होने वाले डीजल इंजन के विनिर्माण इकाई को रद्द करने की योजना बनाई है, यदि हां, तो इसके क्या कारण हैं;

(ख) क्या सरकार 2022 तक रेलवे के पूर्ण रूप से विद्युतीकरण की अपनी योजना में सुधार करने पर विचार कर रही है; और

(ग) यदि हां, तो जनरल इलेक्ट्रिक कम्पनी (जीई) से 2.6 बिलियन डॉलर की लागत से प्राप्त किए गए 1000 नए डीजल इंजनों का 2022 के पश्चात किस प्रकार उपयोग करने की सरकार की योजना है?

**उत्‍तर**

**रेल मंत्रालय में राज्‍य मंत्री (श्री राजेन गोहांई)**

(क) मरहौरा, बिहार में शीघ्र शुरू होने वाले डीज़ल रेलइंजन विनिर्माण इकाई को रद्द करने की कोई योजना नहीं है।

(**ख**) जी हां। भारतीय रेल ने वर्ष 2021-22 तक भारतीय रेल के बड़ी आमान नेटवर्क को 100 प्रतिशत विद्युतीकृत करने की योजना बनाई है।

**(ग) इन रेलइंजनों का आपातकालीन और परिवहन की सामरिक आवश्‍यकताओं को पूरा करने के लिए उपयोग किया जाएगा।**

\*\*\*\*